آمریکا میلی گوونلیک مشاویری جان بولتون، ایران رژیمی "اؤلوم "ساچان داورانیشلارینی دییشمزسه سونوجلارینا قاتلانار"  دئیه‌رک،
"بوگون مئساژیم چوخ آچیق، سیزی ایزله‌ییریک و آرخانیزداییق" دئیه دانیشدی.
نیویورک‌دا داوام ائد‌ن بیرلشمیش میلتلر باش قورول گؤروشمه‌لری چرچیوه‌سینده بیر کنفرانس‌دا سؤز آلان جان بولتون ایران ایله باغلی سرت مئساژلار وئردی.
بولتون ایرانا،
"اگر متفیقلریمیز، اورتاقلاریمیز و وطنداشلاریمیزا ضرر وئرسنیز قیامت قوپاجاق" دئیه سسلندی.
بولتون آیریجا،
"بو اؤلوم ساچان رژیم و طرفدارلاری داورانیشلارینی دییشمزسه نتیجه‌لرینه قاتلاناجاق. بو گون مئساژیم چوخ آچیق، سیزی ایزله‌ییریک و آرخانیزداییق" ایفاده‌لرینی ایشلتدی.
ایرانین دینی لیدئری علی خامنه‌ای، جمعه ارته‌سی گونو، اهواز شهرین‌ده ۲۵ نفرین اؤلدویو حربی رژه مراسیمینه ترور سالدیریسینین سوچلولارینین، عربیستان و بیرلشمیش عرب امیرلیکلری طرفین‌دن مالیه‌لشدیریلدیگینی، آمریکا طرفین‌دن ده قوروندوغونو سؤیلمیشدی.
